10ปีกองหุ้นเจ๋ง!
71กองโชว์กำไรเฉลี่ย453%&#8216;บัวหลวงทศพล&#8217;แชมป์898%
10 ม.ค. 2556

71กองโชว์กำไรเฉลี่ย453%‘บัวหลวงทศพล’แชมป์898%
กองทุนหุ้นไทย โชว์ฝีมือ ลงทุน 10 ปี กำไรเฉลี่ย 453.62% “บัวหลวงทศพล” ครองแชมป์ 898.41% เหนือกว่าดัชนีตลาดหลักทรัพย์ได้แค่ 290.47%
บริษัท มอร์นิ่งสตาร์ รีเสิร์ช (ประเทศไทย) จัดอันดับผลตอบแทนกองทุนหุ้นที่มีนโยบายลงทุนหุ้นขนาดใหญ่ในตลาดหลักทรัพย์แห่งประเทศไทย ในช่วงเวลา 10 ปีที่ผ่านมา (25462555) พบว่ากองทุนหุ้นขนาดใหญ่ จำนวน 71 กองทุน สร้างผลตอบแทนเฉลี่ยสูงถึง 453.62% ซึ่งสูงกว่าดัชนีหุ้นตลาดหลักทรัพย์ที่ปรับเพิ่มขึ้น 290.47% ในขณะที่ผลตอบแทนรวมเงินปันผลของตลาดหุ้นไทยอยู่ที่ 500.45%
ทั้งนี้ กองทุนเปิดบัวหลวงทศพล ของบริษัทหลักทรัพย์จัดการกองทุนรวม (บลจ.) บัวหลวง เป็นกองทุนที่มีผลตอบแทนย้อนหลัง 10 ปี ตั้งแต่วันที่ 1 ม.ค. 2546 ถึงวันที่ 31 ธ.ค. 2555 สูงถึง 898.41% นอกจากนี้ กองทุนนี้ยังมีผลตอบแทนที่ดีที่สุดในปี 2555 
นอกจากนี้ กองทุนหุ้นขนาดใหญ่ที่มีผลตอบแทนย้อนหลัง 10 ปี สูงที่สุด 10 อันดับ จะประกอบด้วยกองทุนหุ้นของ บลจ.บัวหลวง 8 กองทุน และกองทุนหุ้นของ บลจ.ไอเอ็นจี (ประเทศไทย) 2 กองทุน ได้แก่ กองทุนเปิดไอเอ็นจีไทยอีควิตีฟันด์ อยู่ในอันดับ 7 มีผลตอบแทน 671.32% และกองทุนเปิดไอเอ็นจี ไทย หุ้นทุนเพื่อการเลี้ยงชีพ ผลตอบแทน 637.18%
ขณะที่กองทุนเปิดสินภิญโญห้า ของ บลจ.เอ็มเอฟซี มีผลตอบแทน 200.9% ซึ่งน้อยที่สุดในกลุ่ม 
รายงานข่าวระบุว่า หากนักลงทุนเริ่มต้นลงทุนด้วยเงิน 1 หมื่นบาท เมื่อวันที่ 1 ม.ค. 2546 โดยไม่ถอนหน่วยลงทุนออก และได้รับผลตอบแทนเท่ากับค่าเฉลี่ยของกองทุนหุ้นขนาดใหญ่ เงินลงทุนจะเพิ่มเป็น 4.53 หมื่นบาท ซึ่งแสดงให้เห็นถึงประโยชน์ของการลงทุนระยะยาว นอกจากนี้ยังแสดงให้เห็นถึงการเติบโตของกองทุนหุ้นจาก 71 กองทุน เป็น 165 กองทุนในปัจจุบัน ทำให้นักลงทุนมีทางเลือกมากขึ้น